

Aizkraukles novada pašvaldība

AIZKRAUKLES MĀKSLAS SKOLA

izglītības iestādes reģ. Nr.4575902101, uzņēmuma reģ. Nr.40900016371

Spīdolas iela 1, Aizkraukle, Aizkraukles nov., LV-5101, tālr. 65123160, e-pasts makslasskola@aizkraukle.lv

**Aizkraukles Mākslas skolas pašnovērtējuma ziņojums**

|  |
| --- |
| Aizkraukle, 23.10.2024. |
| (vieta, datums) |

SASKAŅOTS

|  |  |  |
| --- | --- | --- |
| Aizkraukles novada Izglītības pārvaldes vadītāja  |   |   |
| (dokumenta saskaņotāja pilns amata nosaukums) |
|   |   |   Sarmīte Kļaviņa |

 (vārds, uzvārds)

 Šis dokuments ir parakstīts ar drošu elektronisko parakstu un satur laika zīmogu

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2023./2024.māc.g.

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi vai uzsākot 2023./2024.māc.g.  | Izglītojamo skaits, noslēdzot programmas apguvi vai noslēdzot 2023./2024.māc.g. |
| Nr. | Licencēšanasdatums |
| Vizuāli plastiskā māksla | 20V 211 00 | Spīdolas iela 1 Aizkraukle,Lāčplēša iela 4, Aizkraukle,Uzvaras iela 1, Jaunjelgava. | Nr.P-15129 | 22.02.2017. | 157 | 146 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamajiem, kuri uzsākuši vai pārtraukuši mācības izglītības iestādē):
		1. dzīves vietas maiņa – 2 audzēkņi, grūtības nokļūt no dzīves vietas līdz skolai – 1 audzēknis.
		2. vēlme mainīt izglītības iestādi – 6 audzēkņi pārtraukuši mācības citu interešu dēļ, kas sakrīt vienlaikus ar mācībām mākslas skolā (sports, dejas, citi pulciņi ).
		3. cits iemesls. 2 audzēkņi iemeslu nav norādījuši. Mācību procesa 4., 5. klasē audzēkņi ir sarežģītajā pusaudžu vecumposmā, tas nereti izglītojamo aizvilina prom no skolas. Atvadoties, mācību procesa pusceļā, aicinām audzēkni atgriezties pēc laika atpakaļ. Daļa skolēnu atgriežas pēc kāda laika skolā, jo, tuvojoties profesijas izvēles laikam, rodas nepieciešamība sagatavoties iestājai vidējā posma mākslas izglītības mācību iestādēs.

1.3.Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2023./2024.māc.g. (31.08.2023.) | 13 |  |
|  | Ilgstošās vakances izglītības iestādē (vairāk kā 1 mēnesi) 2023./2024.māc.g. | nav |  |
|  | Izglītības iestādē pieejamais atbalsta personāls izglītības iestādē, noslēdzot 2023./2024.māc.g. | nav |  |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024.māc.g. (kvalitatīvi un kvantitatīvi, izglītības iestādei un izglītības iestādes vadītājam)

Prioritātes.

1. Nemainīga prioritāte - Laimīgs skolotājs= laimīgs audzēknis. Kā prioritāte nr.1 ir izvirzīta pedagogu motivēšana savas personības izaugsmei un veselīgas pašapziņas veicināšanai. Veiksmīga mācību procesa rezultāta pamats ir laimīgs skolotājs – vienmēr atbalstīts no vadības un kolēģiem, morāli un finansiāli motivēts, kurš darbojas pozitīvā darba vidē, kur viņa radošās idejas tiek uzklausītas un atbalstītas.

 2. Nodrošināt katram audzēknim profesionālās ievirzes mākslas programmas apguvi, atbilstoši katra izglītojamā spējām, talantam, vēlmēm un mērķiem, motivēt audzēkni mākslas izglītības turpināšanai.

1. **Izglītības iestādes darbības pamatmērķi**
	1. Izglītības iestādes misija –

veidot izglītības vidi, kurā tiek organizēts un īstenots izglītības ieguves process, kas nodrošina profesionālās ievirzes mākslas programmā noteikto mērķu sasniegšanu.

* 1. Izglītības iestādes vīzija par izglītojamo –

Radošas, aktīvas, harmoniskas, patriotiskas personības veidošana un attīstība, sekmējot viņa prasmju, spēju, talantu izaugsmi.

* 1. Izglītības iestādes vērtības cilvēkcentrētā veidā –

cieņpilna, atbildīga, uz sadarbību vērsta izglītības iestāde, kur drošā fiziskā un psiholoģiskā vidē tiek īstenoti izglītojamo mācību procesa un audzināšanas darba mērķi.

* 1. 2023./2024.mācību gada darba prioritātes (mērķi/uzdevumi) un sasniegtie rezultāti
* Īstenot mācību procesu atbilstoši programmai ,,Vizuāli plastiskā māksla” , Organizēt starpskates un skates visām klašu grupām.
* Sagatavot un motivēt 7. klašu audzēkņus skolas noslēguma darbu uzsākšanai septembrī un realizēšanai līdz mācību gada beigām.
* Piedalīties dažādos konkursos, izstādēs, projektos.

Rezultāts.

* Semestru skates un starpskates veiksmīgi un sekmīgi notika atbilstoši plānotajam.
* Skolas noslēguma darbi tika veikti savlaicīgi, kvalitatīvi.

 Skolas noslēguma darbu skates organizēšana, darbu aizstāvēšana veiksmīgi noritēja no 27.-29. maijam . 2024. gada 7. jūnijā 16 audzēkņi izlaidumā saņēma skolas beigšanas apliecības.

Paldies par nesavtīgo darbu pedagogu kolektīvam un tehniskajam personālam!

* Šajā mācību gadā sakarā ar pāreju uz jauno programmu Vizuāli plastiskā māksla II, Valsts konkurss netiek rīkots.
* Paralēli mācību procesam audzēkņi piedalījās novada, Latvijas mākslas skolu organizētajos, starptautiskajos konkursos, izstādēs, projektos.

Apgūstāmās mācību programmas ietvaros tika rastas iespējas audzēkņiem rosināt un veiksmīgi piedalīties dažādos konkursos.

Skatīt punktā **6. Citi sasniegumi**.

1. **Kritēriju izvērtējums**

3.1.Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Skolas administrācija- direktors, vietnieks, metodiskās komisijas vadītājs, saimniecības daļas vadītājs, lietvedis, kas nodrošina administratīvā darba efektivitāti. |  Nepieciešams pilnveidot materiāli tehnisko bāzi mācību priekšmetā Mediju pamati. Lai pilnvērtīgi realizētu jaunās programmas Vizuāli plastiskā māksla izpildi, veicinātu iestādes nosprausto mērķu sasniegšanu, mācību procesam NEPIECIEŠAMS:* 6 jauni datori datorgrafikai,
* 1 foto kamera animācijai,
* jauna programmatūra,
* grafikas spiede,
* jaunas ģipša formas zīmēšanai,
* jaunu darba instrumentu iegāde ādas apstrādes nodarbībām,
* nepieciešami uzlabojumi mācību kabinetu labiekārtošanai ( ādas apstr. kabinets)

Informācija iegūta no skolotāju iesniegtajiem pašvērtējumiem par 2023./2024. mācību gadu |
| Izglītības iestādei izstrādāts attīstības plāns, kurā noteiktas prioritātes un paredzēti resursi izvirzīto mērķu sasniegšanai. | Izstrādāt interešu izglītības programmas pieaugušo apmācībai:* Ādas mākslinieciskā apstrāde
* Veidošana
* Animācija,

Kā arī bērnu un jauniešu apmācības programmas:* Tekstils
* Ādas mākslinieciskā apstrāde.
 |
| Katru gadu tiek plānoti nepieciešamie materiāli tehniskie resursi.Skolotāju darba pašvērtējuma anketās iegūtā informācija atklāj gan skolas dzīvei un mācību procesam nepieciešamos uzlabojumus, gan pozitīvās lietas, kā arī skolotāji izsaka ieteikumus darba uzlabošanai. Plānošanā un vajadzību definēšanā iesaistās ikviens pedagogs, izsakot priekšlikumus par nepieciešamo mācību materiālu iegādi, par materiāli tehniskās bāzes uzlabošanu, par telpu iekārtojumu. |  |

3.2. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Iestādē ir visa pedagoģiskā procesa organizēšanai nepieciešamā dokumentācija, ir iestādes Nolikums, kas atbilst normatīvo aktu prasībām, gada darba plāns un pārskats par iepriekšējā darba perioda darba plāna izpildi.Ir personāla amata apraksti. Iestādes iekšējie normatīvie akti izstrādāti un pieņemti demokrātiski.Iestādes dokumentācija atbilst dokumentu izstrādāšanas un noformēšanas prasībām un ir sakārtoti atbilstoši nomenklatūrai. | Šī laika dzīves temps, nemitīgās pārmaiņas, skolotāju noslogotība, skolotāju izdegšana, tas viss liecina par to, ka nepieciešams skolotājiem rast iespēju apmeklēt atbilstošus psiholoģijas kursus, seminārus, pieredzes apmaiņas braucienus.Skolotāju ierosinājums – organizēt skolas iekšējos kursus, kurus vada pašu pedagogi, un kur katrs ir savas jomas profesionālis. Šis process veicina gan savstarpējo sadarbību, gan ierosmes starppriekšmetu saiknes veidošanai mācību procesā. Gandarījums –sadarbība un gala rezultāts. |
| Iestādes direktore savā darbībā ievēro politisko, reliģisko neitralitāti, ar savu rīcību un pausto viedokli nediskreditē izglītības iestādi un valsti, un rosina gan izglītojamos, gan personālu ievērot vispārcilvēciskās un demokrātijas vērtības, būt lojāliem Latvijas Republikai un tās satversmei. |  |
| Direktore pārrauga un nodrošina labvēlīgu vidi iestādē, uztur lietišķas un labvēlīgas attiecības ar iestādes darbiniekiem, pašvaldību, izglītojamajiem un viņu vecākiem. |  |
| Iestādē regulāri notiek pedagoģiskās padomes sēdes, tās tiek protokolētas, tajās tiek analizēts padarītais, pārrunāts plānotais, izrunātas problēmas, uzklausīti ierosinājumi, ieteikumi turpmākajam mācību procesam. |  |
| Ar visiem iestādes darbiniekiem ir noslēgti darba līgumi, tiesības un atbildības jomas ir noteiktas amatu aprakstos.Pedagogu darba slodzes sadalītas, ievērojot kvalifikācijas rādītājus, un pieredzi.Iestādes vadītāja organizē un vada izglītības iestādes darbu, deleģē pienākumus un pārrauga to izpildi. |  |
| Direktore pieņem apmeklētājus katru darba dienu, iepriekš saskaņojot. |  |

3.3. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādei ir laba sadarbība ar Aizkraukles novada pašvaldību, Izglītības pārvaldi, ar Izglītības un kultūras komitejas pārstāvjiem, Latvijas Nacionālo kultūras centru.Skolas skolotāju sastāvs pamatā ir noturīgs, nemainīgs.Pieņemot skolotāju darbā, skolas vadība pārliecinās par viņa kompetenci vadīt mācības, par skolotāja atbilstību skolas vērtībām un pieejai.Jaunais skolotājs tiek informēts par skolas kārtību, tiek sniegts atbalsts uzsākot darba gaitas.Skolotājiem tiek rīkotas iespējas dalīties pieredzē, pārnest jaunās zināšanas un prasmes, gūtās profesionālās pilnveides kursos, skolas iekšienes kapacitātes celšanā.Skolas vadība gan ar vārdiem, gan ar darbiematbalsta skolotājus pārmaiņu procesā, izmēģinot jaunas darba metodes, inovācijas.Inovācijas tiek mērķtiecīgi izvirzītas, akcentējot tās, kuras saistītas ar mācīšanas un mācīšanās vajadzībām.Skolotāji aptaujas anketās ir norādījuši, ka ir apmierināti ar darba apstākļiem skolā, ar profesionālu un cieņpilnu sadarbību ar vadību un citiem skolas darbiniekiem.Ar pašvaldības atbalstu iestādes darbiniekiem ir veselības apdrošināšana.Liela loma ir vecāku iesaistei skolas mācību procesā, gan ārpus tā. Informāciju par skolā notiekošajiem pasākumiem – mācību skatēm, sapulcēm, zaļo praksi vecāki saņem savlaicīgi, vecākiem saprotamā formā.Skola apzinās, ka ir daļa no vietējās kopienas, saprot to, kā kopienas apstākļi ietekmē tās darbu, gan to, kā skolas darbs var ietekmēt apkārtējo kopienu.Skola ir izveidojusi labu sadarbību ar organizācijām, kas bagātina skolēnu mācīšanās pieredzi, ar bibliotēkām, muzejiem, ar radniecīgajām mākslas skolām.Skolai laba sadarbība izveidojusies ar Pļaviņu mākslas skolu, ar Skrīveru mūzikas un mākslas skolu, ar P. Barisona mūzikas skolu, ar Aizkraukles Vēstures un mākslas muzeju ,,Kalna Ziedi”, ar Aizkraukles kultūras centru, pilsētas bibliotēku, ar Staburaga Saieta namu  kur regulāri notiek Mākslas skolas audzēkņu darbu izstādes, ar Jaunjelgavas vidusskolu, kur telpas radusi mākslas skolas Jaunjelgavas klase.Aizkraukles kultūras centrs viesmīlīgi atvēl savas telpas semestra skašu organizēšanai.Iestādei laba sadarbība ar mākslas skolām, apmeklējot tās gan pieredzes apmaiņas braucienos, gan piedaloties skolu organizētajos konkursos, projektos, semināros.Laba sadarbība ar Latvijas Nacionālo kultūras centru, piedalāmies centra organizētajos konkursos, semināros, kursos. | Turpināt un stiprināt jau iesāktās aktivitātes sadarbībā ar audzēkņu vecākiem, gan arī ar jau esošajiem sadarbības partneriem, radniecīgajām mākslas skolām, gan ar Lietuvas kolēģiem.Profesionālās pilnveides plāna izstrāde.Skolas vadības atbalsts skolotājiem pārmaiņu procesā pārejot uz jauno profesionālās ievirzes programmas apguvi, izmēģinot jaunas darba metodes un inovācijas.Mērķtiecīgi izvirzīt inovācijas, liekot uzsvaru uz tām, kuras ir saistītas ar mācīšanas un mācīšanās vajadzībām. |
| Sadarbībā ar Aizkraukles Vēstures un mākslas muzeju Kalna Ziedi tiek veidota prezentācijas grāmatiņa ,,Stāsts par Aizkraukles novadu”. |  |
| Skolai izveidojusies veiksmīga sadarbība ar Aizkraukles sadraudzības pilsētu Birži Lietuvā, ar V. Jakubena Mūzikas un mākslas skolu. Starp skolām notiek audzēkņu darbu izstāžu apmaiņa, skolotāju pieredzes apmaiņa. |  |

* 1. Kritērija “Mācīšana un mācīšanās” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Visiem skolas pedagogiem ir atbilstoša izglītība, profesionālā kvalifikācija un tiek īstenota regulāra profesionālā pilnveide.Stundu vērojumos tiek konstatēts, ka skolotāji nodarbībās pauž pozitīvu attieksmi un patiesu interesi par skolēniem un savu darbu. Balstoties uz mācību programmu, izveidoto mācību plānu, skolotājs mērķtiecīgi un efektīvi izmanto visu mācību laiku, izmanto daudzveidīgus paņēmienus, lai rosinātu katru skolēnu domāt un darīt pašam.Stundas laikā ar skolēniem tiek veidotas pozitīvas, taisnīgas, cieņpilnas un konstruktīvas attiecības. | Pilnveidot skolotāju prasmes jauno tehnoloģiju apguvē (mācības, kursi semināri).Turpināt darbu pie mācību stundu vērošanas, kur iesaistīti skolas skolotāji veic savstarpēju stundu vērošanu. |
| Pedagogi regulāri apmeklē profesionālās kvalifikācijas celšanas kursus. Skolas metodiskajās sapulcēs notiek kursos apgūto zināšanu un prasmju apmaiņa un dalīšanās.  | Motivēt skolotājus pedagoģijas, psiholoģijas, profesionālās jomas zināšanu pilnveidei. |
| Pedagogu radošā darbība – dalība plenēros, izstādēs, personālizstādēs, projektos, u. c. aktivitātēs.Skolotāji ar savu radošo darbību ir piemērs audzēkņiem. | Atbalstīt, motivēt, rosināt pedagogus, skolas darbiniekus radošai darbībai. |
| Pedagogu gatavība piedalīties skolas ārpus mācību darba aktivitātēs – vides objektu izveidē, radošajās darbnīcās, iesaistīties Aizkraukles novada organizētajos pasākumos. | Motivēt pedagogus kopā ar audzēkņiem veidot vides objektus skolas un pilsētas tēla popularizēšanai.Skolas prezentācijas materiāla izveide, piedalīšanās kolēģu vadītajās nodarbībās.  |
| Ar 2024. gada 1. septembri skolā tiek realizētas interešu izglītības programmas:* Sagatavošanas klase (6-7 g.v.),
* Ādas mākslinieciskā apstrāde mākslas skolas audzēkņiem (10-12 g.v.)
 | Izstrādāt interešu izglītības programmas tekstila, ādas mākslinieciskās apstrādes apguvei skolēnu un pieaugušo grupām. |

**5. Audzināšanas darba prioritātes trim gadiem un to ieviešana**

* Prioritātes.

Veicināt radošas, aktīvas, harmoniskas, atbildīgas, patriotiskas personības veidošanos un attīstību, sagatavot audzēkni patstāvīgai dzīvei.

Prioritātes.

1. Atbildība.
2. Sadarbība.
3. Patriotisms. Ģimene, Aizkraukles novads, Latvija.
* Šajā saspringtajā laikā, gūstam atziņu, cik būtiski šajā sadarbības procesā skolēns – skolotājs – vecāki - pašvaldība just visu pušu gatavību sadarbībai, atbildībai, pretimnākšanai, attieksmei pret darāmo darbu kopīgiem mērķiem.
* 2023./2024 .mācību gadu raksturo mierīgs, sistemātisks mācību darbs, kurā joprojām svarīgs ir gan mācību procesā, gan saskarsmē ar izglītojamajiem un viņu vecākiem.
* Skolā par klašu grupām atbildīgie ir klašu audzinātāji, kuri uztur saikni ar audzēkņu vecākiem, ,,pārredz savu audzināmo darbības laukumu”, mudina skolēnus nokārtot iekavētās lietas, kopā ar audzēkņiem iekārto katra semestra noslēguma darbu skates ir atbildīgi par audzēkņiem mācību ekskursijās, Zaļās prakses plenēros. Audzinātāji kopā ar vecākiem un skolas vadību risina problēmas, ja tādas radušās.
* Visa mācību gada garumā audzēkņiem tiek sniegts atbalsts savu spēju, talantu attīstībā gan ikdienas mācību procesā, gan dotajā iespējā piedalīties konkursos, izstādēs, projektos.

* Veicot skolas noslēguma darbus, audzēkņi rāda prasmi maksimāli patstāvīgi un atbildīgi veikt skolas noslēguma darbus, saņemot priekšmetu skolotāju konsultācijas..

Šī procesa gaitā 7. klašu skolēni līdz mācību gada beigām apzinājās gan laika vērtību, gan skolotāju ieguldīto darbu, gan vecāku lielo atbalstu visa mācību procesa laikā. Par to liecināja jauki pateicības vārdi skolas izlaidumā.

 **6.Citi sasniegumi**

* 1. Dalība konkursā ,,Ilustrējam kopā ar Zeberiņu”.

Ketija Lāsma Vetriņa – 3. vieta

Sabīne Naruška – ATZINĪBA

Krista Lapiņa – ATZINĪBA

Dārta Unda Zālīte – ATZINĪBA

Elizabete Ēvele – ATZINĪBA

Marta Virbule – ATZINĪBA

Audzēkņus konkursam sagatavoja skolotājs Armands Kanaviņš.

* 1. Vizuālās mākslas konkurss ,,Murālis manā pilsētā”,

Marta Virbule 2. vieta

Estere Migla PATEICĪBA

Dārta Unda Zālīte PATEICĪBA.

Audzēkņus konkursam sagatavoja skolotājs Armands Kanaviņš.

* 1. Dalība 7. vizuālās mākslas konkursā ,,Gaujas mozaīka Ādažos”, ,,Pastmarkas dizains”.

Anna Petrova PATEICĪBA

Elizabete Ēvele PATEICĪBA

Estere Migla PATEICĪBA

Madara Grundule PATEICĪBA

Audzēkņus konkursam sagatavoja skolotāja Ilze Možeika.

Pašvaldības Goda rakstus par radošu, aktīvu, nesavtīgu darbu Aizkraukles mākslas skolas Jaunjelgavas klasē saņēma skolotājas

Rasma Rinkēviča un Vaira Lejniece.

Skolotājas Veldas Mizišas veidotie mākslas darbi tika pasniegti Gada balvas uzņēmējdarbībā pretendentiem.

IZSTĀDES

* 1. Aizkraukles Mākslas skolas audzēkņu darbu izstāde ,,RADOŠI, KRĀSAINI”, SKANOŠI” Sēlpils bibliotēkā. 18.09.2023.-31.10.2023.
	2. Rasmas Rinkēvičas gleznu izstāde ,,GLEZNU KOKTEILIS” Sērenes pagasta bibliotēkā. 14.09-14.10.2023.
	3. Rasmas Rinkēvičas gleznu izstāde ,,SAJŪTU ILUSTRĀCIJAS” Jaunjelgavas pilsētas bibliotēkā. Decembris- janvāris.
	4. Aizkraukles mākslas skolas audzēkņu gleznošanas, kompozīcijas, veidošanas darbu izstāde ,,Vilhelma Purvīša zīmē” Staburaga saieta namā. Maijs – jūnijs 2023.
	5. AMS darbu izstāde ,,Vilhelma Purvīša zīmē” Aizkraukles kultūras centrā.

Jūnijs - augusts 2023.

.

* 1. Aktīvi piedalījāmies mūzikas un mākslas festivāla MAZĀS BILDES Koknesē konkursā ,,Apglezno pastkastīti” Aizkraukles novada svētku ,,Radu un daru savam novadam” ietvaros 2024. gada 1. jūnijā.

Skolotājas Sarmīte Rudaka, Ilze Možeika.

Aizkraukles mākslas skolas audzēkņu darbu izstāde ,,Rakstu rakstiem danci vedu” kā noformējums Kokneses estrādē svētku ,,Radu un daru savam novadam” koncertā 01.06.2024. Izstādes darbu autori 3.-6.klašu audzēkņi, skolotāja Ilze Možeika.

Audzēkņu darbu izstāde ,,Rakstu rakstiem danci vedu” rotāja Neretas deju svētku koncerta pasākumu. Jūnijs.

Šobrīd izstāde ,,Rakstu rakstiem danci vedu” vērojama zaļās zonas laukumā pie mākslas skolas.

 Skolotāja Ilze Možeika,

 Sadarbībā ar Aizkraukles Vēstures un mākslas muzeju Kalna Ziedi tiek veidota prezentācijas grāmatiņa ,,Stāsts par Aizkraukles novadu”.

Grāmatiņā tiek iekļauti Aizkraukles mākslas skolas audzēkņu darbi, ilustrācijas.

 **7. ZAĻĀ PRAKSE**

2023. gada jūnijā piedalījāmies Skrīveru Mūzikas un mākslas skolas organizētajā Zaļās prakses pasākumā Skrīveru dendroloģiskajā parkā kopā ar Pļaviņu mākslas skolu.

Aizkraukles Mākslas skolas direktore Inese Dembovska